48. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 127303/1393/454 της 27/30 Μαΐου 1980 (ΦΕΚ Β΄ 504) Περί συμπληρωματικής αποφάσεως «περί τρικύκλων και τετρατρόχων βοηθητικών αγροτικών μηχανημάτων». Έχοντας υπόψη: 1.Τις διατάξεις του άρθρ. 84 του Νόμ. 614/77 «περί κυρώσεως του Κώδικος Οδικής Κυκλοφορίας» σχετικά με τους όρους και προϋποθέσεις εγκρίσεως της κυκλοφορίας των νέων τύπων αγροτικών μηχανημάτων». 2.Την 411132/26.10.1979 απόφαση του Πρωθυπουργού και Υπουργού Γεωργίας «περί μεταβιβάσεως αρμοδιοτήτων». 3.Τις 123332/637/166/26.3.1980, 126237/1242/ 404/25.4.1980 αποφάσεις μας «περί των τρικύκλων αγροτικών μηχανημάτων πολ/πλής χρήσεως και τετρατρόχων βοηθητικών αγροτικών μηχανημάτων αντιστοίχως». 4.Το από 8.5.1980 τηλεγράφημα του Συλλόγου Κατασκευαστών Γεωργικών Μηχανημάτων Ηρακλείου Κρήτης, από το οποίο προκύπτει ότι έχουν ανακύψει ορισμένα προβλήματα στην εφαρμογή των αποφάσεων της προηγουμένης παραγράφου, αποφασίζουμε: 1.Διευκρινίζουμε και συμπληρώνουμε τις κατασκευαστικές λεπτομέρειες που περιλαμβάνονται στις ανωτέρω αποφάσεις μας της παρ. 3 του σκεπτικού της παρούσης, ως ακολούθως: α)Επιτρέπεται η χρησιμοποίηση μεταχειρισμένων σιαγόνων του συστήματος πεδήσεως για χρονικό διάστημα δύο μηνών από σήμερα και βραχιόνων (μπράτσων) μεταξύ ατέρμονος και μπάρας του συστήματος οδηγήσεως μέχρι τέλους 1981. β)Τα χρησιμοποιούμενα μεταχειρισμένα εξαρτήματα πρέπει να είναι σε πολύ καλή κατάσταση. 2.Πέραν των ανωτέρω προθεσμιών ουδεμία νέα παράταση θα δοθεί στο μέλλον. 3.Κατά τα λοιπά ισχύουν οι σχετικές αποφάσεις μας (παρ. 3 του σκεπτικού). 